# Maskote FIFA Svjetskih prvenstava

Praksa predstavljanja **maskotā** na **FIFA Svjetskim prvenstvima** započela je 1966. godine, kada je za Svjetsko prvenstvo u Engleskoj dizajniran World Cup Willie, prva maskota u historiji tog natjecanja. Od te godine, svako je prvenstvo imalo svoju maskotu, koja na određeni način predstavlja neku karakteristiku (flora, fauna, folklor, odjeća, ...) zemlje domaćina.

Maskote su uglavnom različiti antropomofrni likovi, mada se povremeno desilo i da su bili ljudski likovi. Maskote su usmjerene prema djeci i mlađim gledateljima, a često ih prati i marketinška kampanja poput stripova, video uradaka ili pjesama. U novije doba, maskote se najčešće biraju preko online glasovanja.

## Spisak maskota

| Prvenstvo
 | Maskota
 | Opis i dodatne informacije
 | Dizajner
 |
| --- | --- | --- | --- |
|  1966.
 |  | Willie je antropomorfni lav, što je tipični simbol Ujedinjenog Kraljevstva; uz to, tri lava se nalaze na grbu Engleskog nogometnog saveza. Na njegovom dresu nalazi se Union Jack, uz tekst "WORLD CUP". Willie je kasnije bio glavni lik stripa što ga je stvorio Bill Titcombe.
 | Reg Hoye |
| World Cup Willie |
|  1970.
 |  | Juanito je dječak koji nosi dres meksičke reprezentacije i sombrero na kojemu piše "MEXICO 70". Njegovo ime je umanjenica imena Juan, što je često ime u zemljama španjolskog govornog područja.
 | *TBC* |
| Juanito
 |
|  1974.
 |  | Tip (crna kosa) i Tap (plava kosa) su dvojica dječaka odjevena u dresove slične onima zapadnonjemačke reprezentacije. Na Tipovom dresu piše "WM" (skraćenica od "Weltmeisterschaft", odnosno "Svjetsko prvenstvo"), dok na Tapovom piše "74".
 | *TBC* |
| Tip i Tap
 |
|  1978.
 |  | Gauchito je dječak odjeven u boje argentinske reprezentacije. Kao što mu ime govori, on je gaučo, a nosi karakteristični šešir (na kojemu piše "ARGENTINA '78") i maramu, dok u ruci drži karakteristični bič. Njegovo imenice je umanjenica od riječi "gaucho".
 | *TBC* |
| Gauchito
 |
|  1982.
 |  | Naranjito je antropomofrna naranča, voće karakteristično za Španjolsku. Odjeven je u dres španjolske reprezentacije. Njegovo ime dolazi od riječi "naranja" (sh. "naranča") i sufiksa -ito, koji se koristi kod umanjenica. Naranjito je bio glavni lik edukativne animirane serije za djecu, *Fútbol en acción*, koja je bila emitirana u svrhu promocije nogometa i samog prvenstva.
 | *TBC* |
| Naranjito
 |
|  1986.
 |  | Pique je antropomorfna jalapeño papričica s brkovima i sombrerom, a predstavlja jedno od karakterističnih jela meksičke kuhinje. Njegovo ime dolazi od španjolske riječi "picante", koja označava ljute začine i umake.
 | *TBC* |
| Pique
 |
|  1990.
 |  | Ciao je antropomorfni lik od štapića s nogometnom loptom umjesto glave. Njegovo tijelo je sastavljeno od kockica koje tvore boje talijanske zastave. Njegovo ime dolazi od učestalog pozdrava na talijanskom jeziku. Kada bi se dekonstruirao, odnosno kada bi se njegovo tijelo preraspodijelilo, formiralo je riječ "ITALIA".
 | *TBC* |
| Ciao
 |
|  1994.
 |  | Striker je antropomorfni pas, koji je bio odabran zato što je pas bio čest ljubimac u Sjedinjenim Državama. Striker je odjeven u boje američke reprezentacije, a njegovo ime je igra riječi na poziciju napadača, koja se na engleskom naziva "striker".
 | Animacijski tim kompanije Warner Bros.
 |
| Striker
 |
|  1998.
 |  | Footix je antropomofrni pijetao, što je utjelovljenje jednog od simbola Francuske, ali i nadimka francuske reprezentacije (*Galski pijetlovi*). Na njegovom jednodijelnom trikou napisan je tekst "FRANCE 98". Njegovo ime dolazi od skraćenice za riječ "football" i sufiksa -ix, koji je bio karakterističan za galska imena. Druga predložena imena bila su Raffy, Houpi i Gallik.
 | Fabrice Pialot
 |
| Footix
 |
|  2002. |  | Tri Spheriksa, Ato (narančasti), Kaz (ljubičasti) i Nik (plavi), računalno su generirana futuristička stvorenja. Zamišljeni su kao članovi ekipe fiktivnog sporta imena "Atmoball" (koji sliči nogometu); Ato je trener, dok su Kaz i Nik igrači. Imena za svakoga od njih odabrana su preko Interneta i u McDonald'su u zemljama domaćinima.
 | Računalno generirani |
| Ato, Kaz i Nik
 |
|  2006.
 |  | Goleo je antropomorfni lav s majicom njemačke reprezentacije; njegov broj na dresu je 06. Pille, što je njemački žargonski izraz za nogometnu loptu (zapravo znači "tableta"), Goleov je odani prijatelj, zapravo nogometna lopta koja govori. Goleov kostim izradila je The Jim Henson Company. Goleo je, osim što je bio maskota, snimio i nekoliko pjesama u sklopu promocije prvenstva.
 | NICI |
| Goleo i Pille
 |
|  2010.
 |  | Zakumi je antropomorfni leopard sa zelenom kosom. Tipična životinja za Južnoafričku Republiku, ovaj leopard ima zlatno krzno i zelenu kosu, što su tradicionalne sportske boje njegove zemlje. Njegovo ime je složenica od skraćenice "ZA", što je međunarodni kod Južnoafričke Republike, i riječi "kumi", koja na nekoliko afričkih jezika označava broj 10.
 | Andries Odendaal |
| Zakumi
 |
|  2014.
 |  | Fuleco je brazilski tropasni pasanac, zaštićena endemska vrsta iz Brazila. Ovaj antropomorfni pasanac nosi majicu na kojoj piše "BRASIL 2014" i zelene kratke hlače. Njegovo ime je složenica od izraza "**Fu**tebo**l**" (sh. "nogomet") i "**Eco**logia" (sh. "ekologija").
 | Neimenovana marketinška agencija iz Brazila
 |
| Fuleco
 |
|  2018.
 |  | Zabivaka je antropomofrni vuk sa sportskim naočalama i dresom u bojama ruske zastave. Njegovo ime na ruskom znači "onaj koji postiže golove", odnosno "golgeter".
 | Jekaterina Bočarova |
| Zabivaka
 |
|  2022.
 |  | Laʼeeb, što na arapskom znači "super vješt igrač", zapravo je digitalno animirana gutra, tradicionalni arapski odjevni predmet, koja - prema priči - dolazi iz posebnog paralelnog svijeta u kojem su sve maskote zapravo žive. Opisan je kao izrazito veseo i mladenački živahan lik.
 | Fractal Picture
 |
| Laʼeeb
 |
|    2026.
 |  | Maple je antropomorfni kanadski los, a nosi crveni dres i predstavlja kreativnost i upornost. Igra na poziciji golmana, a inspiriran je javorovim listom, simbolom Kanade. Zayu je antropomorfni meksički jaguar koji nosi tradicionalni zeleni dres i igra kao napadač. Inspiriran je značajem jaguara za antičke civilizacije, a predstavlja snagu, agilnost i kulturološki ponos. Clutch je antropomorfni bjeloglavi orao u plavom dresu, a simbolizira hrabrost, vodstvo i jedinstvo. Igra kao vezni igrač.
 | *TBC* |
| Maple, Zayu i Clutch |

## Reference

## Vanjske veze

* Information on *Goleo VI* and *Pille* Arhivirano 2007-03-23 na Wayback Machine-u
* Official FIFA web page on Zakumi Arhivirano 2017-12-01 na Wayback Machine-u